stanford-oval/wikipedia huggingface dataset:
זכויות להט"ב באפריקה
היסטוריה של הומוסקסואליות באפריקה > רואנדה > ממלכת רואנדה

בממלכת רואנדה העתיקה (אנ'), יחסים הומוסקסואלים בין גברים היו נפוצים בקרב צעירי הקבוצות האתניות הוטו וטוטסי. בשנת 1986 תועד נער טוטסי בן 19 שאמר כי "באופן מסורתי, בשבט שלי, הייתה תקופה ממושכת שבה נערים חיו בנפרד משאר הכפר בזמן שהם מתאמנים להיות לוחמים. במהלכה, מערכות יחסים רגשיות ביותר, ולעיתים קרובות מיניות, נוצרו. לעיתים מערכות יחסים אלו נמשכו מעבר לגיל ההתבגרות - לבגרות. לאנשי הטוטסי עדיין ישנו מוניטין של ביסקסואליות בערי מזרח אפריקה". מסורות של "כוהנים טרנסוויסטים" היו נפוצות, שנודעו בשמות "איקיהינדו" או "איקיצשזי" (באנגלית: Ikimaze ,Ikihindu) ותוארו לראשונה על ידי הקולוניאליים האירופאים במונח "הרמפרודיטים" (באנגלית: Hermaphrodites, אדם או בעל חיים בעלי איברי מין זכריים ונקבים כאחד או מאפיינים מיניים אחרים) שמילאו תפקידים של שמאנים ומרפאים בקרב החברה המקומית.
הקבלה החברתית כלפי יחסים הומוסקסואלים נעלמה במהירות לאחר הגעתם של הקולוניאליים האירופאים והתפשטות השקפת עולמם שדרכה הפיצו את הנצרות ברחבי הממלכה.
היסטוריה של הומוסקסואליות באפריקה > דרום אפריקה > אנגולה

בשנות ה-20 של המאה ה-20, אנתרופולוג גרמני בשם קורט פאלק פרסם את מחקרו על קבוצות אתניות אפריקאיות, שכלל בתוכנו נוכחות של קבלה חברתית כלפי הומוסקסואליות וביסקסואליות בקרב חברי הקבוצות. פאלק דיווח כי שיטות הומוסקסואליות וקרוס-דרסינג היו דבר שבשגרה בקרב בני האובימבונדו שבאנגולה של ימינו. גברים אובימבונדים שהיו מתנהגים, מדברים ומתלבשים כנשים היו ידועים בכינויים "צ'יבדי" או "צ'יבנדה" ומבחינה היסטורית היו מתחתנים עם גברים אחרים. מנהגים דומים היו קיימים גם בקבוצות אתניות שכנות שנודעו במונחים "קימבנדה" בקרב עם האמבונדו (אנ') והקונגו ו-"ג'ימבנדה" בקרב הלובאלי (אנ'). פעילות הומוסקסואלית נחשבה כבעלת השפעות רפואיות בחברות אלה בעודה נתפסה כ-"תרופה לאימפוטנציה, לשיפור פוריות הקרקע או כהעברת ידע". פרקטיקות מיניות בין גברים היוו גם כן חלק בטקסי חניכה. בקרב אנשי ההררו, חברויות ארוטיות שנודעו בשם "אופהנגה" (באנגלית: Oupanga) בין שני אנשים, ללא קשר למגדרם, היו נפוצות, וכללו בדרך כלל קיום יחסי מין אנאליים. במאה ה-18, אנשי הקויקוי הכירו את המונחים "קואיטסרה" (באנגלית: Koetsire), המתייחס לגבר הנקלט מינית מגבר אחר ו-"סוראגוס" (באנגלית: Soregus), המתייחס לאוננות חד-מינית בדרך כלל בקרב חברים. קיום יחסים חד-מיניים בין נשים דווח שהתרחש גם כן, אם כי לעיתים רחוקות יותר.
עם היווצרותה והתרחבותה של אנגולה הפורטוגזית באה התרחבותה של דת הנצרות לאזור בעוד המוסר הקולוניאלי גינה בחריפות מעשים הומוסקסואלים אשר בסופו של דבר הוביל להפללה של הומוסקסואליות ב-1852, בעודה הופללה מחדש ב-1886 על ידי הסעיפים 70 ו-71 של חוק העונשין משנת 1886, שהכילו איסור בניסוח מעורפל נגד "חוסר מוסריות ציבורית" וקיום מעשים הנחשבים ל-"מנוגדים לטבע" כאיסור על קיום פעילות הומוסקסואלית. החוק נשאר במעמדו לשארית קיומה של אנגולה הפורטוגלית ולא בוטל עם קבלת עצמאותה ב-1975.
היסטוריה של הומוסקסואליות באפריקה > דרום אפריקה > בוטסואנה

יחסים חד-מיניים תועדו בקרב קבוצות אתניות שונות בבוטסואנה של ימינו. בני שבט הסן המקומיים הידועים כיום במונח "בושמנים" לא התייחסו להומוסקסואליות באופן שלילי, בעוד ציורי סלעים שונים המתארים קיום יחסי מין אנאליים בין גברים הומוסקסואלים בני השבט קיימים עד היום במדינה.
לעם הצוואני (אנ'), קבוצה אתנית המהווה את רוב אוכלוסיית בוטסואנה, ישנו גם מונח מקומי המתייחס להומוסקסואליות הידוע כ-"מאטאניולה" (באנגלית: Matanyola), שתרגומו המילולי הוא "מין אנאלי" ששימש זמן רב כדי לתאר הומוסקסואלים. לפני הגעתה של תופעת הקולוניאליזם, החברה הצוואנית לא חלקה את המושגים המערביים של מה הם מיניות ומגדר, בעוד גברים צוואנים רבים היו מקיימים יחסים עם גברים, אם כי החזיקו גם במערכות יחסים עם נשים, בעוד שהומוסקסואליות לא נתפסה כאנטיתזה להטרוסקסואליות. מנהיגים קגוסים (אנ') מסורתיים (התואר שמוענק למנהיג תורשתי של שבט בוטסואני) תועדו לאורך השנים מצהירים באומרם כי הומוסקסואליות "תמיד הייתה קיימת בחברה הצוואנית. יש לכבד אנשים מסוגים אלה".
הפתיחות והאדישות היחסית כלפי הומוסקסואליות נעלמה בקרב האוכלוסייה המקומית לאחר שבוטסואנה (שנודעה אז בשם "בצ'ואנאלנד" (אנ')) הפכה למדינת חסות של האימפריה הבריטית במאה ה-19 שהחלה לאכוף את החוקים והמדיניות החברתית של התקופה הוויקטוריאנית.
היסטוריה של הומוסקסואליות באפריקה > דרום אפריקה > דרום אפריקה

יחסים הומוסקסואלים תועדו בקרב קבוצות שונות בדרום אפריקה המודרנית לאורך ההיסטוריה. לעמי הבנטו, ובראשם הזולו, סוטו, מפונדו (אנ') והצונגה (אנ'), הייתה מסורת של גברים צעירים (שנודעה במונח "אינקוטשן" בשפת הזולו, "בוקונצ'אנה" בסוטו (אנ'), "טינקונקאנה" במפונדו, "נקהונסטהאנה" בצונגה (אנ') ו-"בנים-נשים" באנגלית: "Boy-wives") שהתלבשו בדרך כלל כנשים (בעודם אף עונדים שדיים מזויפים), ביצעו מטלות הקשורות לנשים כגון בישול והבאת דליי מים ועצי הסקה, וקיימו יחסי מין עם בעליהם המבוגרים (שנודעו כ-"נומה" בשפת הנדבלה והסוטו וכ-"נימה" במפונדו ובצונגה). בנוסף, אסור היה להם לגדל זקנים ולעיתים גם לבצע שפיכה. בהגיעו של הנער לגבריות, מערכת היחסים תתפרק, והוא יוכל לקחת נער משלו אם ירצה בכך. יחסים אלו, נודעו גם בשם "נישואי מוקשים" שכן היו נפוצים בקרב כורים, שנמשכו גם בשנות ה-50 של המאה ה-20.
עמי בנטו אחרים, כולל אנשי הטצוואנה (אנ') ואנשי הנדבלה הדרומיים (אנ'), היו בעלי מסורות של קבלה חברתית או אדישות כלפי יחסים הומוסקסואלים, בעוד גברים שהוגדרו כ-"נשיים" בחברה הנדבלית הפכו לעיתים קרובות למרפאים ולמנהיגים רוחניים. בחברות אלה, הומוסקסואליות לא נתפסה כאנטיתזה להטרוסקסואליות, בעוד פתיחות נרחבת לעסוק בפעילות מינית עם גברים ונשים כאחד הייתה נוכחת.
אסינגקומו (אנ') (באנגלית: IsiNgqumo) הוא מונח המשמש הומוסקסואלים מדרום אפריקה וזימבבואה הדוברים שפות בנטו, בניגוד לגייל, מונח ששימש לתיאור הומוסקסואלים דרום אפריקאים הדוברים שפות גרמאניות, בעוד המונח סקסאנה (באנגלית: Skesana) התייחס לגברים הומוסקסואלים "נשיים" או טרנסג'נדרים (אשר לרוב נולדו כזכרים אך מתנהגים, מתלבשים ומתנהגים כנשים) המקיימים יחסי מין עם גברים ואינג'ונגה (באנגלית: Injonga) לגברים הומוסקסואלים "גבריים".
קיום יחסי מין הומוסקסואלים בין גברים הופללו בדרום אפריקה כפשע שהיווה איסור על קיום "מעשי סדום" ו-"עבירת מין לא טבעית" שהורש מהחוק הרומי-הולנדי (אנ'). תיקון משנת 1969 (אנ') לחוק עברות המין 1957 (אנ') אסר על גברים לעסוק בהתנהגות ארוטית כלשהי אם היו במקום מעל לשני אנשים. בשנות ה-70 וה-80, פעילות להט"ב התקיימה בין תנועות שונות במדינה, כאשר חלק מהקבוצות עסקו רק במטרת קידום זכויות להט"ב במדינה ואחרות דגלו באקטיביזם רחב יותר גם כן. ב-1994, פעילות הומוסקסואלית בין גברים הפכה לחוקית שוב דה יורה, בעוד שפעילות הומוסקסואלית בין נשים מעולם לא הוגדרה כפלילית מעולם בדומה לשאר הקולוניות הבריטיות. עם זאת, בעת תקופת העברת אי-ההפללה, גיל ההסכמה הוגדר כלא שוויוני בין זוגות הומוסקסואלים (19) להטרוסקסואלים (16).
במאי 1996, דרום אפריקה הפכה לתחום השיפוט הראשון בעולם המספק הגנה חוקתית עבור אזרחי להט"ב בשטחו באמצעות סעיף 9(3) (אנ') של החוקה הדרום אפריקאית האוסר על אפליה על רקע "גזע, מגדר, נטייה מינית וסיבות אחרות". באותה תקופה, ארגונים כמו ארגון פעילי ההומוסקסואלים והלסביות (OLGA) (אנ') עבדו עם מפלגת הקונגרס הלאומי האפריקני כדי לכלול הגנות עבור אזרחי להט"ב בחקיקת החוקה החדשה של המדינה. מאז ה-16 בדצמבר 2007, כל ההוראות המפלות הומוסקסואלים בחוק הפלילי בוטלו רשמית, לאחר העמדת גיל הסכמה שווה בין זוגות הומוסקסואלים והטרוסקסואלים לגיל 16 ללא התייחסות לנטייה מינית והגדרת עבירות מין במונחים נייטרלים מגדרית (אנ').
היסטוריה של הומוסקסואליות באפריקה > דרום אפריקה > זימבבואה

בזימבבואה, קיים עד היום ציור סלע מפורסם (אנ'), הממוקם ליד הכפר גורובה (אנ') בצפון-מזרח המדינה, שמתאר שלושה גברים בושמנים עוסקים בקיום יחסי מין אנאליים אחד עם השני. ההערכה היא שהציור מתוארך בערך ל-8,000 שנה לפני הספירה, אם כי מספר הערכות קובעות כי הוא בן כ-2,000 שנה. עמי הבנטו בזימבבואה עסקו גם כן בפעילות הומוסקסואלית. לפני יציאה לקרב, גברים מהקבוצה האתנית אנשי הנדבלה הצפוניים (אנ') היו מקיימים יחסי מין זה עם זה, בעוד הן בקרב בני השונה והן בקרב הנדבלה הצפוניים, פעילות הומוסקסואלית נתפסה באופן היסטורי כ-"מקור של חימוש רוחני חדש".
היסטוריה של הומוסקסואליות באפריקה > דרום אפריקה > לסוטו

פעילות הומוסקסואלית תועדה בלסוטו במשך מאות שנים. בקרב אנשי הסוטו במדינה הייתה מסורת של גברים צעירים אשר כונו כ-"בוקונצ'אנה" (באנגלית: Boukonchana) שהתלבשו וביצעו מטלות הקשורות לנשים, כגון בישול והבאת מים ועצי הסקה, וקיימו יחסי מין עם בעליהם המבוגרים הידועים תחת הכינוי "נומה" (באנגלית: Numa). בהפיכתו לגבר בוגר, מערכת היחסים תתפרק, והבוקונצאנ'ה יוכל לקחת בוקונצ'אנה משלו אם ירצה בכך. עם זאת, זה היה די נפוץ שבקרב מערכות יחסים של נומים הייתה נוכחת גם אישה הטרוסקסואלית. מערכות יחסים לסביות התרחשו גם כן בצורה של מוטסואלה (אנ') (באנגלית: Motsoalle). מונח זה מתייחס לקשר ארוך טווח בין שתי נשים, עם רמות שונות של אינטימיות פיזית.
בשנת 1914, פקידים נוצרים קולוניאליים ניסו להפסיק את השיטות הללו בקרב האוכלוסייה המקומית אך ללא הועיל. עד 1941, יחסים רומנטיים בין בוקונצ'אנים ונומים, ביצועי קרוס-דרסינג וציון טקסי נישואים חד-מיניים היו דבר שבשגרה בלסוטו ובקהילות הסוטו בדרום אפריקה. אולם, בעשורים לאחר מכן, ניסו גורמים רשמיים לדכא ולצנזר דיונים בנושאים אלו. כיום, ישנה הכחשה נרחבת לכך שהפרקטיקות הללו התרחשו אי פעם בלסוטו, ולגברים מקומיים ישנו מוניטין מאצ'ואיזם חזק שכולל נוהג מופקרות הטרוסקסואלית בחיי היום יום.
היסטוריה של הומוסקסואליות באפריקה > דרום אפריקה > נמיביה

יחסים חד-מיניים תועדו בקרב קבוצות נמיביות שונות בהיסטוריה המודרנית. במאה ה-18 הכירו אנשי הקויקוי בנמיביה בדומה לקויקוי באנגולה השכנה, במונחים קואיטסרה, המתייחס לגבר הנקלט מינית מגבר אחר וסוראגוס, המתייחס לאוננות חד-מינית בדרך כלל בקרב חברים. קיום יחסים הומוסקסואלים בין נשים דווח שהתרחשו גם כן, אם כי לעיתים רחוקות יותר.
בשנות ה-20 של המאה ה-20, האנתרופולוג הגרמני קורט פאלק דיווח על הומוסקסואליות וטקסי נישואים חד-מיניים בקרב עמי האובמבו (אנ'), נאמה (אנ'), הררו וההימבה בנמיביה. בשנות ה-70 של המאה ה-20, האתנוגרף הפורטוגלי קרלוס אסטרמן הבחין במסורת האובמבו בה גברים שהיו ידועים במונח "אסאנא" (באנגלית: Esenge) היו מתלבשים כנשים, מבצעים עבודות שהיו מוגדרות כנשיות ומתחתנים עם גברים אחרים.
היסטוריה של הומוסקסואליות באפריקה > מזרח אפריקה

דיווחים על הומוסקסואליות וקרוס-דרסינג נכללו במספר חברות במזרח אפריקה. במזרח אפריקה הפרה-קולוניאלית היו דוגמאות לכמרים גברים בדתות מסורתיות שהתלבשו כנשים. האנתרופולוג החברתי הבריטי רודני נידהאם (אנ') תיאר תפקיד מנהיגותי דתי שכזה במונח "מוגאווה" (באנגלית: Mugawe) בקרב קבוצות אנשי המרו (אנ') והקיקויו בקניה שכלל לבישת בגדי נשים ותסרוקות בהתאם. מוגאווים היו לעיתים קרובות הומוסקסואלים שנשואים רשמית לגברים. גברים מרקע כזה נודעו במונח "איקיהינדו" בקרב עמי ההוטו והטוטסי בבורונדי כמו גם ברואנדה.
היסטוריה של הומוסקסואליות באפריקה > מזרח אפריקה > אוגנדה

בדומה לקניה, רואנדה ובורונדי השכנות, הומוסקסואליות גברית הייתה שכיחה למדי בחברה הקדם-אירופאית של אוגנדה. תפקידים דתיים של גברים שביצעו קרוס-דרסינג (כמרים הומוסקסואלים) נמצאו היסטורית בקרב בני ממלכת בוניורו (אנ'). בקרב הבגנדה (אנ'), הקבוצה האתנית הגדולה ביותר באוגנדה, הומוסקסואליות יוחסה בדרך כלל באדישות. המלך מואגה השני מבוגנדה (הממלכה הגדולה מבין הממלכות המסורתיות הקדומות שנמצאות בתחום אוגנדה המודרנית) היה ביסקסואל מפורסם שהיה ידוע כמי שמקיים יחסי מין קבועים עם נשים ומשרתים גברים. במהלך שלטונו, גברים צעירים שירתו בחצרות המלוכה וסיפקו שירותי מין למבקרים ואליטות אחרות. מואגה ראה יותר ויותר במיסיונרים הנוצרים ובמעצמות האירופאיות ובעיקר באימפריה הבריטית כאיומים. הוא נקט בגישה תוקפנית יותר בשונה ממנהיגים אפריקאים אחרים, ובחר לגרש את כל המיסיונרים ולהתעקש שהמומרים הנוצרים ינטשו את אמונתם הדתית או שיתמודדו עם עונש מוות. בעקבות זאת, מואנגה הוציא להורג קבוצת גברים מרקע זה לאחר שהתנצרו וסירבו למלא את תפקידם במלוכה, שהוכרו מאוחר יותר כ-"מרטירי אוגנדה" (אנ').
המונח "אבאסיאזי" (באנגלית: Abasiyazi) בשפת הלוגנדה, אחת השפות העיקריות של אוגנדה, מתייחס להומוסקסואלים, אם כי השימוש בו במשך השנים הפך לכינוי גנאי באוגנדה של ימינו. אנשי הבגנדה לא היו הקבוצה האתנית היחידה שהייתה ידועה כמי שעוסקת במעשים הומוסקסואלים. בקרב בני הלנגו (אנ'), האמינו שמודוקו דאקו (אנ'), זכרים נשיים שהתחתנו עם גברים, נחשבו כמי שיוצרים "מגדר שלישי" לצד זכר ונקבה, אך לרוב התייחסו אליהם כאל נשים והם הורשו לקיים מערכות יחסים עם גברים. הומוסקסואליות הוכרה גם בקרב אנשי הטסו (אנ'), בהימה והקרמוג'ונג (אנ'). אקטים חד-מיניים באפריקה הטרום-קולוניאלית נראו לעיתים גם כ-"משחק" או ככלי לסוציאליזציה, והיפוך תפקידים מגדרי היה נפוץ גם כן. עם זאת, הקבלה החברתית כלפי הומוסקסואליות נעלמה בקרב העמים לאחר הגעתם של הקולוניאליסטים האירופאים והקמתה של אוגנדה הבריטית.
כיום, ישנה הכחשה נרחבת לכך שהומוסקסואליות הייתה נהוגה באוגנדה לפני הגעת הקולוניזציה, בעוד האמונה הכוזבת שהומוסקסואליות היא "לא אפריקאית" או "ייבוא מערבי" נפוצה למדי בחברה האוגנדית.
היסטוריה של הומוסקסואליות באפריקה > מזרח אפריקה > אתיופיה

פעילות הומוסקסואלית הוגדרה כ-"מעשה סדום" והופללה לראשונה באתיופיה לאחר שקיסרות אקסום אימצה חוקים מהשושלת הסולומונית במאה ה-13. בסביבות שנת 1240 חיבר הסופר הנוצרי-קופטי, אבול פאדאיל אבן אל-אסאל, חוקי דת בספר המכונה "פתחה נגשת". אבן אל-אסאל, שכתב את הספר בשפת הגעז, הפנה את חוקיו מסופר ארמני ומחוקים קודמים של האימפריה הביזנטית. הפתחה נגשת נכתב בשני חלקים: הראשון עסק בסקרמנטלים בהיררכיה של הכנסייה והיה קשור לטקסים דתיים. השני נוגע לחסרי דין, מינהל אזרחי כמו דיני משפחה. הקוד היה יעיל בזמני מספינט מכיוון שהוא נחקק כחוק עליון. מעבר לתוכן לקוד, עמדותיהם של אנשים לא ראו בעין יפה הומוסקסואליות. במשך המאות לאחר מכן, הומוסקסואליות באתיופיה התפוגגה בחלק ניכר מהיסטוריית המדינה.
חוקי הפתחה נגשת בוטלו בקרב המלוכה בשנת 1931, בתקופת שלטונו של הקיסר היילה סלאסי, קיסר אתיופיה האחרון, מחשש שהחוקים הטילו עונשים חריגים כגון קטיעות איברים והובילו לביקורות שליליות. מנגיסטו היילה מריאם, שליט הרפובליקה העממית הדמוקרטית של אתיופיה בין השנים 1977-1991, התייחס להומוסקסואלים בזלזול ולעיתים לעג להם במהלך מסיבות עיתונאים. בשנת 1995 הוקמה הרפובליקה הדמוקרטית הפדרלית של אתיופיה (שמה הרשמי של אתיופיה של ימינו) בשלטונו של ראש הממשלה מלס זנאווי. חוקים אנטי-הומוסקסואלים חדשים הקלו על העונש שנשאו מי שהורשעו בביצוע "מעשה סדום" בתקופת המערכות השלטוניות הקודמות, והחלו להטיל עונש של 15 שנות מאסר במקום, הפללה שנותרה במקומה כיום.
בקרב אנשי המעלה (אנ') בדרום אתיופיה תיעד ההיסטוריון דונלד דונהאם במאמרו "עבודה וכוח במעלה, אתיופיה" בשנת 1994 כי מיעוט גברי בקרב אנשי המעלה, קבוצה אתנית קטנה של כ-95,000 איש הממוקמת במדינת האומות, הלאומים ועמי הדרום, "עברו לתפקידים נשיים. זמן זה נקרא "זמן אפר", גברים (ביולוגיים) אלה היו לבושים כמו נשים, ביצעו משימות נשיות, טיפלו בבתיהם, וככל הנראה קיימו יחסי מין עם גברים. הם הוגנו גם על ידי המלך".
היסטוריה של הומוסקסואליות באפריקה > מזרח אפריקה > קניה

האנתרופולוג השוודי פליקס בריק (אנ') שהיה ידוע בהיסטוריה אנתרופולוגית על לימודיו על מזרח אפריקה, הצהיר על פדרסטים פעילים בקרב אנשי הקיקויו בקניה שנקראו במונח "אונק" (באנגלית: Onek) והזכיר גם "רווקים הומואירוטיים" בקרב שבטי הנאנדי (אנ') והמרגולי (אנ') הקנייתים שהיו "מתלבשים לפעמים כנשים במהלך טקסי חניכה".
היסטוריה של הומוסקסואליות באפריקה > מערב אפריקה

במערב אפריקה קיימות עדויות היסטוריות מקיפות על נוכחותה בעבר של הומוסקסואליות. בממלכת דהומי, סריסים היו ידועים כ-"נשים מלכותיות" ומילאו חלק חשוב בבית המשפט. אנשי הדאגאבה (אנ'), שהתגוררו בבורקינה פאסו, האמינו שגברים הומוסקסואלים מסוגלים "לתווך בין עולמות הרוח לעולמות האדם".
היסטוריה של הומוסקסואליות באפריקה > מערב אפריקה > גאנה

בחצרות אימפריית אסנטה (אנ'), מדינה אקאנית שהתקיימה בין השנים 1901-1701 בשטחה של גאנה של ימינו, שימשו גברים עבדים כפילגשים שהתלבשו כנשים ונהרגו כאשר אדונם מת.
לאנשי הנזמה (אנ') הייתה מסורת של גברים בוגרים המתחתנים זה עם זה, בדרך כלל בהפרש גילאים של 10 שנים. נישואים אלו כונו "אגיאלה" (באנגלית: Agyale) בעוד בני הזוג היו מקיימים את כל המנהגים המקבילים של נישואים הטרוסקסואלים כולל טקס חתונה מסורתי. בקרב הנאנקאנים, תת-קבוצה אתנית של אנשי הגורונסי (אנ') (מונח המשמש כמונח מטא להתייחסות לקבוצה של עמים בעלי קשר רופף, בעוד הקבוצות האתניות המסווגות כגורונסיות אינן חולקות שפה משותפת איתם ויש להן פרקטיקות תרבותיות מופרדות), נצפו נישואים בין נשים עבור "הנצחה מתמשכת של השושלת". רוז מרי אמנגה-אטגו, מרצה במחלקה לחקר דתות באוניברסיטת גאנה, הצהירה באומרה כי הנשים הללו היו "הפרקטיקה הדתית-תרבותית הנואשת האחרונה שהופעלה כדי להשיב ולהחזיר את מבנה המוצא הגנאלוגי הגברי של האנשים".
אנשי הפנטה (אנ'), האמינו שאלו, משני המינים, עם "נשמות כבדות" הוגדרו עם משיכה רומנטית לנשים, בעוד שבעלי "נשמות קלות" נמשכו לגברים.
הומוסקסואליות בגאנה הופללה לראשונה בשנות ה-60 של המאה ה-19. בתקופה זו, גאנה הייתה קולוניה בריטית אשר נודעה בשם חוף הזהב (אנ'). חוק העבירות נגד האדם משנת 1861 (אנ'), חוק בריטי שהפליל קיום "מעשי סדום" שכוון נגד פעילות הומוסקסואלית בהסכמה, יושם בכל הקולוניות הבריטיות.
היסטוריה של הומוסקסואליות באפריקה > מערב אפריקה > קמרון

בשנת 1921, האתנוגרף הגרמני גינתר טסמן ציטט מקומי שכינה הומוסקסואליות כ-"מנהג לאומי" בקרב אנשי הבאפיה (אנ') בקמרון בספרו "Die Homosexualität bei den Negern Kameruns". מאוחר יותר תיאר את שלושת שלבי חייו של גבר באפי, בהם:
"קימבה" (Kiembe), גברים שניהלו את כלל הקשרים המיניים עם נשים בסביבות גיל 15.
"נטו" (Ntu), גברים שניהלו קשרים מיניים עם נשים.
"מבאנג" (Mbäng), אבות גברים שיש להם ילדים.
על נערי הקימבה נאסר לקיים מגעים מיניים וחברתיים עם נערות בגיל ההתבגרות תוך ציון סיכון של "עינויים או עבדות" על אף שהייתה תחרות עזה להשיג את הנשים הזמינות. האפשרות היחידה שנותרה לאותם גברים קימבים הייתה לפתח ידידות מינית גברית קרובה עם "לקסאן" - קימבה צעירים יותר או באותו גיל הנמצאים באותו מצב, איתם היו עוסקים לעיתים קרובות ביחסים אנאליים. לפני קיום האקט המיני, אחד מהנערים היה מבקש את הסכמתו של האדם השני בכך שהראה להם צלחת סלסלת אגוזי אדמה והצהיר כי אם יאכלו את המזון יחדיו, הם מסכימים לקיום היחסים המיניים. מטפורה זו סימלה את הלכלוך לכאורה של אגוז המגיע מהאדמה אך הופך למתוק עם טעימתו. מעשים אלו יכלו להתרחש בכל זמן ובכל מקום (כגון בביתו של אחד הנערים) ויוחסו כנורמטיביים. כשהגיע לשלב המבאנג, האב היה קורא לילדו הנולד על שם הלקסאן, ללא התייחסות למין התינוק. יחסים חד-מיניים נתפסו גם כן כ-"הרחבה הגיונית של חברויות אינטימיות בין מבוגרים" לדברי טסמן.
היסטוריה של הומוסקסואליות באפריקה > צפון אפריקה

צפון אפריקה הכילה כמה מהמסורות הגלויות והמתועדות ביותר של הומוסקסואליות בעולם, במיוחד בתקופת השלטון הממלוכי. שירה ערבית המתהווה מחברות קוסמופוליטיות ואוריינות תיארה לעיתים קרובות את נאות היחסים הפדרסטים. לאורך השנים דווח באותה תקופה על תופעת שליחת נערים נוצרים מיבשת אירופה שהפכו לעובדי מין במצרים. נווה המדבר סיווה שבמצרים תואר על ידי כמה מטיילים בתחילת המאה העשרים כמקום בו פעילות הומוסקסואלית הייתה נפוצה למדי. קבוצה של לוחמים באזור זה נודעה בתשלום נדונים לגברים צעירים עבור קיום יחסי מין, נוהל שהוצא מחוץ לחוק בשנות ה-40 של המאה ה-20.
מסוף המאה ה-18 ועד תחילת המאה ה-19, גברים הומוסקסואלים מילאו בתוניסיה תפקידים חברתיים דומים לאלה בחלקים אחרים של העולם הערבי למרות סטיגמטיזציה מתמשכת בעודם שימשו כמתווכים בין מרחבים גבריים ונשיים במהלך חגיגות חתונה, הוזמנו לבתי גברים בנוכחות נשותיהם ויכלו להיכנס למרחבים פרטיים שהיו שמורים לנשים בלבד במעמד דומה לעיוורים.
האנתרופולוג החברתי האוסטרי זיגפריד פרדריק נאדל (אנ'), שהיה ידוע בעבודתו באתנולוגיה אפריקאית, כתב על אנשי הנובה (אנ') בסודאן בסוף שנות ה-30 של המאה ה-20. בעבודתו, נאדל ציין שבקרב אנשי הקבוצה האתנית אוטורו נובה (אנ') מהרי נובה שבמדינת דרום קורדופן (אנ') התקיים תפקיד טרנסווסטי מיוחד לפיו גברים התלבשו וחיו כנשים. כמו כן, שהומוסקסואליות טרנסווסטית התקיימה גם בקרב אנשי המורו (אנ'), הניימה והטירה (אנ'). בקרב אנשי שבטי הקורונגו והמסקין (אנ') נאדל דיווח על "חוסר רצון נפוץ" בקרב גברים לנטוש את "ההנאה שבחיי מחנה הגברים בלבד עבור כבלי ההתיישבות הקבועה".
זכויות להט"ב באפריקה לפי מדינה

אוגנדה - אלג'יריה - אנגולה - אסוואטיני - אריתריאה - אתיופיה - בוטסואנה - בורונדי - בורקינה פאסו - בנין - גאנה - גבון - ג'יבוטי - גינאה - גינאה ביסאו - גינאה המשוונית - גמביה - דרום אפריקה - דרום סודאן - האיים הקנריים - הארצות הדרומיות והאנטארקטיות של צרפת - הטריטוריה הבריטית באוקיינוס ההודי - הרפובליקה הדמוקרטית של קונגו - הרפובליקה המרכז-אפריקאית - הרפובליקה של קונגו - זימבבואה - זמביה - חוף השנהב - טוגו - טנזניה - כף ורדה - לוב - ליבריה - לסוטו - מאוריטניה - מאוריציוס - מאלי - מדגסקר - מדיירה - מוזמביק - מיוט - מלאווי - מלייה - מצרים - מרוקו - ניגריה - ניז'ר - נמיביה - סאו טומה ופרינסיפה - סאוטה - סהרה המערבית - סודאן - סומליה - סומלילנד - סיירה לאון - סיישל - סנגל - סנט הלנה, אסנשן וטריסטן דה קונה - צ'אד - קומורו - קמרון - קניה - ראוניון - רואנדה - רפובליקת סהרה הערבית הדמוקרטית - תוניסיה
זכויות להט"ב באפריקה לפי מדינה > מרכז אפריקה

| זכויות להט"ב ב: | מעמד בחוק של פעילות הומוסקסואלית | הכרה בזוגיות חד-מינית | נישואים חד-מיניים | אימוץ על ידי זוגות חד-מיניים | התרת שירות צבאי של לסביות, הומוסקסואלים וביסקסואלים | הגנה מפני אפליה על רקע נטייה מינית או זהות מגדרית | הכרה בשינוי מגדר |
| --- | --- | --- | --- | --- | --- | --- | --- |
| גבון גבון  (ערך מורחב: זכויות להט"ב בגבון) |   חוקי (מעולם לא היו קיימים חוקים נגד נטייה חד-מינית במדינה) פרט לתקופה של שנה בין 2019–2020.  חתומה על הצהרת האו"ם. |  |  |  |  אין נתונים |  |  אין נתונים |
| גינאה המשוונית גינאה המשוונית  (ערך מורחב: זכויות להט"ב בגינאה המשוונית) |   חוקי (מעולם לא היו קיימים חוקים נגד נטייה חד-מינית במדינה). |  |  |  |  אין נתונים |  |  אין נתונים |
| הרפובליקה הדמוקרטית של קונגו הרפובליקה הדמוקרטית של קונגו  (ערך מורחב: זכויות להט"ב ברפובליקה הדמוקרטית של קונגו) |   חוקי (מעולם לא היו קיימים חוקים נגד נטייה חד-מינית במדינה). |  |  קיים איסור חוקתי משנת 2006 שמכיר בנישואים הטרוסקסואלים בלבד. |  |  אין נתונים |  |  |
| הרפובליקה המרכז-אפריקאית הרפובליקה המרכז-אפריקאית  (ערך מורחב: זכויות להט"ב ברפובליקה המרכז-אפריקאית) |   חוקי (מעולם לא היו קיימים חוקים נגד נטייה חד-מינית במדינה).  חתומה על הצהרת האו"ם. |  |  קיים איסור חוקתי משנת 2016 שמכיר בנישואים הטרוסקסואלים בלבד. |  |  אין נתונים |  |  אין נתונים |
| הרפובליקה של קונגו הרפובליקה של קונגו  (ערך מורחב: זכויות להט"ב ברפובליקה של קונגו) |   חוקי (מעולם לא היו קיימים חוקים נגד נטייה חד-מינית במדינה)  (גיל ההסכמה שונה). |  |  |  |  אין נתונים |  |  אין נתונים |
| סאו טומה ופרינסיפה סאו טומה ופרינסיפה  (ערך מורחב: זכויות להט"ב בסאו טומה ופרינסיפה) |   חוקי משנת 2012.  חתומה על הצהרת האו"ם. |  |  |  |  אין נתונים |  |  אין נתונים |
|  סנט הלנה סנט הלנה, אסנשן וטריסטן דה קונה (טריטוריה מעבר לים של הממלכה המאוחדת)  (ערך מורחב: זכויות להט"ב בסנט הלנה, אסנשן וטריסטן דה קונה) |  חוקי משנת 2001.  חתומה על הצהרת האו"ם. |  משנת 2017. |  חוקי משנת 2017. |  חוקי משנת 2017. |  הממלכה המאוחדת אחראית להגנה. |  איסור מוחלט על אפליה על רקע נטייה מינית מעוגן בחוקה. |  אין נתונים |
| צ'אד צ'אד  (ערך מורחב: זכויות להט"ב בצ'אד) |   פלילי משנת 2017. עונש: 3 חודשים עד שנתיים מאסר וקנס. |  |  |  |  |  |  אין נתונים |
| קמרון קמרון  (ערך מורחב: זכויות להט"ב בקמרון) |   פלילי משנת 1972. עונש: 5 שנות מאסר וקנס. עינויים, מכות והוצאות להורג על ידי אזרחים מוגדרות כשכיחות. |  |  |  |  |  |  ישנם חוקים האוסרים קרוס-דרסינג. |
זכויות להט"ב באפריקה לפי מדינה > דרום-מזרח אפריקה

| זכויות להט"ב ב: | מעמד בחוק של פעילות הומוסקסואלית | הכרה בזוגיות חד-מינית | נישואים חד-מיניים | אימוץ על ידי זוגות חד-מיניים | התרת שירות צבאי של לסביות, הומוסקסואלים וביסקסואלים | הגנה מפני אפליה על רקע נטייה מינית או זהות מגדרית | הכרה בשינוי מגדר |
| --- | --- | --- | --- | --- | --- | --- | --- |
| אוגנדה אוגנדה  (ערך מורחב: זכויות להט"ב באוגנדה) |  / פלילי בקרב גברים משנת 1902 (כחלק מאוגנדה הבריטית), פלילי בקרב נשים משנת 2000. (משנת 2023) עונש: מאסר עולם, עונש מוות על "הומוסקסואליות מחמירה" (הרשעה מעל לפעם אחת ורקעים נוספים). |  |  קיים איסור חוקתי משנת 2005 שמכיר בנישואים הטרוסקסואלים בלבד. |  |  |  |  |
| בורונדי בורונדי  (ערך מורחב: זכויות להט"ב בבורונדי) |   פלילי משנת 2009. עונש: 3 חודשים עד שנתיים מאסר וקנס. |  |  קיים איסור חוקתי משנת 2005 שמכיר בנישואים הטרוסקסואלים בלבד. |  |  |  |  |
| טנזניה טנזניה  (ערך מורחב: זכויות להט"ב בטנזניה) |   פלילי בזנזיבר משנת 1864, בפריסה ארצית משנת 1899 (כחלק ממזרח אפריקה הגרמנית). עונש: מאסר עולם. עינויים, מכות והוצאות להורג על ידי אזרחים מוגדרות כשכיחות. |  |  |  |  |  |  |
| קניה קניה  (ערך מורחב: זכויות להט"ב בקניה) |   פלילי משנת 1897 (כחלק ממזרח אפריקה הבריטית). עונש: עד 21-14 שנות מאסר. |  |  קיים איסור חוקתי משנת 2010 שמכיר בנישואים הטרוסקסואלים בלבד. |  |  |  |  אין נתונים |
| רואנדה רואנדה  (ערך מורחב: זכויות להט"ב ברואנדה) |   חוקי (מעולם לא היו קיימים חוקים נגד נטייה חד-מינית במדינה).  חתומה על הצהרת האו"ם. |  |  קיים איסור חוקתי משנת 2003 שמכיר בנישואים הטרוסקסואלים בלבד. |  |  אין נתונים |  |  |